Na sy bevordering in sy eienaar se huis het dié se vrou na Josef gekyk en vir hom gesê: "Kom slaap by my."
Toe gryp Potifar se vrou hom aan sy klere en sê: "Kom lê by my." Maar Josef het buitentoe gevlug, terwyl sy 'n stuk van sy klere in haar hand bly hou.
Die duiwel het met 'n knaende metode probeer om die kerk se toekoms in 'n krisis te kry. Hy het probeer om die man wat deur die Here beskik was om as mens vir die toekoms van sy kerk voorsiening te maak, se roeping en uitlewing van sy roeping in die spervuur te bring.
Ons het nie in die eerste plek in hierdie geskiedenis te doen met 'n seksverhaal van 'n wellustige vrou nie. Daar was iets baie groters op die spel: dit was 'n stryd tussen die gestuurde van die Here en die mag van die hel.
Die gedeelte wat ons gelees het, is 'n deel van die stryd wat hierdie verbondsvolk teen die duiwel moes voer, en hoe die Here hulle bewaar het.
Daaruit kom ons duidelik agter dat die Here 'n besondere band met Josef gehad het, en inderdaad is dit ook so.
Op hierdie stadium was die Here besig om Josef te gebruik om in 'n baie groter opset voorsiening te maak vir die gelowiges (die Kerk!) van die Here.
Hulle sluit met hierdie heidene 'n verbond in die Naam van die Here, maar tog gaan Simeon en Levi en moor die hele stad uit.
As ons kyk na hulle motiewe vir die moord, het hulle hulle nie vir hulle agterbaksheid daarop beroep dat die Here hulle opdrag gegee het om nie met die Hewiete te meng nie (- as hulle dit maar gedoen het!).
Voordat Jakob na Bet-el gegaan het, het hy eers sy gesin gesuiwer van die vreemde gode wat hulle by hulle gehad het.
Die neiging na onsuiwer geloof en afval van die Here af het dus die hele tyd oor hierdie familie gehang.
Meestal sien ons Jakob se seuns in mekaar se geselsskap, maar een keer het Juda 'n tyd lank die familie verlaat en 'n vriendskap gesluit met Hira 'n man van Adullam.
In die tyd toe hy daar gebly het, het hy met 'n kanaänitiese vrou getrou. Maar luister hoe die Here dit beskryf: